Ark: Survival Evolved

Ark: Survival Evolved (stiligita kiel ΛRK), angle, en traduko "arkeo: pretervivado evoluinta", estas videoludo publikigita en 2017. Ĝin evoluigis kaj eldonis la Studio Wildcard en Kirkland (Vaŝingtonio) kaj Gainesville (Florido), Usono.

En la ludo, ludantoj devas postvivi esti enŝlositaj sur insulo plenplena de vagantaj dinosaŭroj kaj aliaj prahistoriaj bestoj, naturaj danĝeroj kaj potenciale malamikaj homaj ludantoj.

La ludo estas ludata aŭ de triapersona aŭ unuapersona perspektivo kaj ĝia malferma mondo navigeblas piede aŭ rajdante antaŭhistorian beston. Ludantoj povas uzi pafilojn kaj improvizitajn armilojn por defendi sin kontraŭ malamikaj homoj kaj kreitaĵoj, kun la kapablo konstrui bazojn kiel defendon sur la tero kaj sur iuj kreitaĵoj. La ludo havas kaj unu-ludantajn kaj plurludantajn eblojn. la Plurludanta modo permesas la eblon formi tribojn de membroj en servilo. La maksimuma nombro de tribaj samideanoj varias de ĉiu servilo. En ĉi tiu reĝimo ĉiuj ŝatataj dinosaŭroj kaj konstruaj strukturoj estas kutime dividitaj inter la membroj. Estas "ludisto kontraŭ medio"-reĝimo, kie ludantoj ne povas batali unu kun la alia.

 La luda scenejo 
Temas pri ago-aventura pluviva ludo starigita en malferma monda medio kun dinamika taga-nokta ciklo. Por pluvivi, ludantoj devas establi bazon, per fajro kaj armiloj; pliaj agadoj, kiel ekzemple aldomigi kaj nutri dinosaŭrojn, postulas pli da rimedoj. La mondo de la ludo, konata kiel la "arkeo", estas proksimume 48 km² en grandeco: ekzistas proksimume 36 km² da tero kun 12 km² da oceano. 

Nuntempe ekzistas 176 kreitaĵoj kiuj popoligas la mondon de Arkeo. En la fruaj versioj de la ludo, preskaŭ ĉiuj kreitaĵoj estis veraj dinosaŭroj kaj aliaj prahistoriaj kreitaĵoj, tamen dum la intrigo progresis, mitaj kreitaĵoj kiel la viverno, mantiĥoro kaj fenikso estis aldonitaj. Ĉar ekspansioj estis liberigitaj, tute originalaj kreitaĵoj, kiel la "karkinoj" kaj la "velonasaŭro" ankaŭ trovis sian vojon en la ludon.

Unu el la plej gravaj mekanikismoj de la ludo estas la aldomigo, "malsovaĝigo" de kreitaĵoj. La plej multaj estaĵoj povas esti aldomigataj, kvankam iuj ne. La malsovaĝiga metodo varias laŭ la speco de kreitaĵo. La plej multaj estaĵoj estas "perforte" aldomigatoj, signifante ke la ludantoj devas malkonsciigi la estaĵon per trankviligaj sagoj aŭ per batoj de malakraj armiloj kiel klabo. Ofte ludantoj bezonos teni la dinosaŭron trankviligataj dum la daŭro de la malsovaĝigo. La aldomigo de iuj dinosaŭroj daŭras pli longe ol tio de aliaj kaj postulas pli da narkotiloj. Ludantoj kapablas uzi narkotajn berojn, aŭ meti narkotaĵojn el narkotaj beroj kaj putriĝinta viando.

Post la malkonsciigo de la estaĵo, la ludanto devas nutri al la kreitaĵo sian preferatan manĝaĵon, kiel beroj por herbovoraj aŭ kruda viando por karnovoraj. Diversaj manĝaĵoj helpas malsovaĝigi bestojn je diversaj rapidecoj. Plej multaj estaĵoj malsovaĝiĝas plej efike - kaj plej rapide - kun manĝaĵo kreita uzante ovojn de alia kreitaĵo. Iuj estaĵoj ankaŭ povas esti aldomigitaj pasive, alproksimiĝante al ili kaj zorge donante al ili manĝaĵojn. Post kiam kreitaĵo estos aldomita, ĝi sekvos la ordonojn de la ludanto, kiu ilin aldomigis. Ankaŭ la plej multaj estaĵoj permesas al la ludanto rajdi ilin, kaj tial rajtigas la ludanton uzi la kapablojn de la estaĵo, kiel flugado aŭ rapida subakva movado. Kiam rajdiĝas iuj kreitaĵoj, ludantoj ankoraŭ povos uzi armilojn. Ili ankaŭ povas esti uzataj por porti erojn, kaj ludantoj povas elsendi atakajn kaj defendajn komandojn al ili; ekzemple, grupeto de utahraptoroj povas esti asignita por defendi la bazon, aŭ grupo de triceratopoj povas esti ordonita ataki la bazon de malamiko. Iuj el la pli grandaj estaĵoj, kiel brontosaŭro aŭ mozasaŭro, povas havi konstruan platformon metitan sur sia dorso, donante al ludantoj moveblan, kvankam malgrandan, bazon.

 Eksteraj ligiloj 
  ()

Kategorio:Strategiaj videoludoj
Kategorio:Videoludoj aperintaj en 2017
Kategorio:Videoludoj ludeblaj per macOS
Kategorio:Videoludoj ludeblaj per Linukso
Kategorio:Videoludoj ludeblaj per PlayStation 4
Kategorio:Videoludoj ludeblaj per Nintendo Switch
Kategorio:Videoludoj kreitaj en Usono
Kategorio:Videoludoj kreitaj en Egiptio